**Ֆրանկա Սոթսանի** (իտալ.՝ Franca Sozzani, հունվարի 20, 1950(1950-01-20), Մանտովա, Լոմբարդիա, Իտալիա - դեկտեմբերի 22, 2016(2016-12-22), Միլան, Իտալիա), իտալացի լրագրող, 1988 թվականից մինչև իր մահը՝ 2016 թվականը, եղել է Vogue Italia ամսագրի գլխավոր խմբագիրը։

Կենսագրություն
--------------

Սոթսանին ծնվել և մեծացել է հյուսիսային Իտալիայի Լոմբարդիա մարզի Մանտովա քաղաքում։ Սովորել է գերմաներեն լեզու, գրականություն և հոգեբանություն Սուրբ Սրտի անվան կաթոլիկ համալսարանում և ավարտել է այն 1973 թվականին։

Նա ամուսնացել է 20 տարեկան հասակում, սակայն վերջ է դրել իր հարաբերություններին երեք ամիս անց։

1976 թվականին սկսվեց Սոթսանիի գործունեությունը՝ որպես օգնական *Vogue Bambini* մանական նորաձևության ամսագրում։ 1980 թվականին ստեղծեց իր առաջին հեդվածն ամսագրում՝ «*Lei*» վերնագրով և 1982 թվականին «*Per Lui*» հոդվածը, իսկ արդեն 1988 թվականին ստանձնեց Vogue ամսագրի իտալական հրատարակման գլխավոր խմբագրի կոչումը։

Սոթսանին 2013 թվականին
1990–ականներին նա օգնեց սկիզբ դնել սուպերմոդել տերմինի օգտագործմանը, իր վաղեմի գործընկերջ՝ Սթիվեն Մեիսելի հետ։ Նա բացահայտել է բազմաթիվ լուսանկարիչների, օրինակ՝ Բրյուս Վեբերին, Փիթեր Լինդբերգին և Պաոլա Ռովերսիին, թույլ տալով նրանց ունենալ բացարձակ ազատություն ընտրելու մոդելներին և թեմաները, ինչպես նաև նրանց ոգեշնչել է ստեղծել այն, ինչ դեռ չէր ստեղծվել։ Նաև 1994 թվականին նշանակվել էր իտալական Condé Nast հրատարակչության գլխավոր խմբագիր։

2010 թվականին հրատարակեց իտալական Vogue–ի էլեկտրոնային բլոգում իր գրառումների հավաքածուն գրքի տեսքով՝ վերնագրված *«I capricci della moda»*։

Բացի իր ամսագրում կատարած աշխատանքների Սոթսանին նաև հրապարակել է լուսանկարչական և արվեստի գրքեր, ինքչպես նաև գրել է տեսքստեր ցուցահանդեսների համար, հաճախ համատեղ աշխատելով այլ գրողների, լրագրողների և արվեստագետների հետ։ 2006 թվականին Սոթսանին դարձավ *Vogue l'Uomo* ամսագրի խմբագիր և 2011 թվականի փետրվարին նա ստեղծեց *Vogue Curvy*–ն, որը ներառում էր բլոգերների նյութեր, որոնք առաջարկում էին նորաձևությունը բոլոր տեսակի կառուցվածքների համար։ 2015 թվականին սկսեց զբաղվել նաև *Vogue Sposa*–ի և *Vogue Bambini*–ի խմբագրման գործերով։

Սոթսանին մահացավ 66 տարեկան հասակում 2016 թվականի դեկտեմբերի 22–ին՝ մեկ տարվա ծանր հիվանդությունից հետո։

Խմբագրման ոճ
------------

Սոթսանին հայտնի էր ամսագրում ներառելու այնպիսի թեմաներ, որոնցից ուրիշ խմբագիրները խուսափում էին, օրինակ՝ ընտանեկան բռնությունը, թմրամոլությունն ու դրա ապաքինումը և 2010 թվականի Մեքսիկական ծոցի նավթի ժայթքումը։ Ամսագրի տարբեր թողարկումներից էին «Սև թողարկում»–ը, որը ներառում էր միայն սևամորթ կանանց, «Ձևափոխում»՝ նվիրված պլաստիկ վիրաբուժության թնդուն ֆենոմենին, և վերջերս ստեղծված «Աֆրիկան՝ նոր պիտակավորմամբ» թողարկումը։

Սոթսանին ներկայացումների և ցուցադրությունների համար համագործակցել է արտիստներ Մաուրիցիո Կատելանի և Վանեսա Բիկրոփտի հետ։ Կազմակերպել է որոշ ցուցահանդեսներ և հետահայացներ այլ արտիստների համար, ինչպիսիք էին «Իտալական Vogue–ի 30 տարին» (Մարիո Տեստինո), «Վիետնամի պատմությունը և իմ անձնական պատմությունը Vogue–ում» (Բրյուս Վեբեր), «Կանայք» (Փիթեր Լինդբերգ) և «Էլեգանտ դիմանկարներ» (Միլան Տրիենալ, ինչպես նաև լուսանկարիչ Ֆրանչեսկո Սկավուլոյի համար։

Մրցանակներ և բարեգործականներ
----------------------------

2012 թվականին Սոթսանին պարգևատրվեց Պատվավոր Լեգեոնի շքանշանով՝ Ֆրանսիայի նախագահ Նիկոլա Սարկոզիի կողմից։ Այդ նույն տարում նա դարձավ բարի կամքի դեսպան Միավորված ազգերի կազմակերպությունում։ 2014 թվականին նշանակվեց միջազգային պատվիրակ Միավորված ազգերի «Աշխարհի սննդի նախագիծ» նախագծում։ 2016 թվականին ստացավ Սվարովսկի նորաձևության մրցանակ՝ ասպարեզում դրական փոփոխություններ կատարելու համար։

Սոթսանին կատարել է բազում նվիրաբերություններ աշխարհի տարբեր բարեգործական կազմակերպություններում։ Նա «Երեխաների առաջնայնություն» շահույթ չհետապնդող կազմակերպության հիմնադիրներից էր։ Այն ստեղծվեց *Condé Nast*–ի կողմից և առաջարկում էր ուսման և աշխատանքի հնարավորություններ նրանց համար, ովքեր չունեն նշվածներից ոչ մեկը, սակայն տաղանդավոր և արտիստիկ երեխաներ են։ Աշխատել է *Convivo* կազմակերպությունում, որը պայքարում էր ՁԻԱՀ–ի դեմ։ 2013 թվականի մարտին դարձավ Ուռուցքաբանության Եվրոպական համալսարանի ֆոնդի տնօրենը։

Ընտանիք
-------

Սոթսանին ունի մեկ որդի՝ Ֆրանչեսկո Սոթսանին (ծնված 1982 թվականին), ով աշխատում է որպես լուսանկարիչ և ռեժիսոր։ Սոթսանիի քույերից մեկը՝ Կառլա Սոթսանին Միլանում *10 Corso Como* պատկերասրահ և խանութի սեփականատերն է։ Մյուս քույրը՝ Մարիան, բանաստեղծ Իոսիֆ Բրոդսկիի կինն էր։ Զարմուհին՝ Սառա Մաինոն աշխատում է խմբագիր իտալական Vogue–ում։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2
3. ↑  *Lundy D. R.* The Peerage
4. 1 2 3 4 5 6 7 8 9  Schneier, Matthew (2016 թ․ դեկտեմբերի 22). «Franca Sozzani Dies at 66; Gave Italian Vogue a Daring Look and Voice». *The New York Times*. ISSN 0362-4331. Վերցված է 2016 թ․ դեկտեմբերի 23-ին.
5. 1 2  Tim Blanks (2014 թ․ օգոստոսի 7). «Editor Franca Sozzani Is Still in Vogue». *Wall Street Journal*. Վերցված է 2014 թ․ օգոստոսի 29-ին.
6. 1 2 3  William Lee Adams (2011 թ․ սեպտեմբերի 16). «Franca Sozzani: Fashion's Rebel with a Cause». *Time*. Արխիվացված է օրիգինալից 2013 թ․ օգոստոսի 24-ին. Վերցված է 2017 թ․ հունվարի 29-ին.
7. ↑  
Livia Firth. «Franca Sozzani». *Interview Magazine*. Վերցված է 2016 թ․ դեկտեմբերի 24-ին.
8. ↑  «The blog of Franca Sozzani becomes a book». *10corsocomo.com*. Արխիվացված է օրիգինալից 2016 թ․ դեկտեմբերի 24-ին. Վերցված է 2016 թ․ դեկտեմբերի 23-ին.
9. 1 2  «Curator Series Franca Sozzani — STRATEAS.CARLUCCI». *STRATEAS.CARLUCCI* (ամերիկյան անգլերեն). Վերցված է 2016 թ․ դեկտեմբերի 23-ին.
10. ↑  «Vogue.it for Vanessa Beecroft – Vogue.it». Արխիվացված է օրիգինալից 2016 թ․ դեկտեմբերի 24-ին. Վերցված է 2016 թ․ դեկտեմբերի 23-ին.
11. 1 2  «Maurizio Cattelan». *www.culledculture.com*. Վերցված է 2016 թ․ դեկտեմբերի 23-ին.
12. ↑  Ella Alexander (2012 թ․ ապրիլի 3). «Fashion Battle». *Vogue*. Արխիվացված է օրիգինալից 2016 թ․ մարտի 4-ին. Վերցված է 2017 թ․ հունվարի 29-ին.
13. ↑  «Franca Sozzani Named Goodwill Ambassador».
14. ↑  «Child Priority – CharityStars». Վերցված է 2016 թ․ դեկտեմբերի 23-ին.
15. ↑  Conlon, Scarlett. «Franca Honoured With Fashion Award». *British Vogue* (բրիտանական անգլերեն). Վերցված է 2016 թ․ դեկտեմբերի 23-ին.
16. ↑  «10 Corso Como – Shopping in Milan». Արխիվացված է օրիգինալից 2007 թ․ հոկտեմբերի 12-ին. Վերցված է 2017 թ․ հունվարի 29-ին.

Արտաքին հղումներ
----------------

* Franca Sozzani on IQONS Արխիվացված 2007-05-17 Wayback Machine
* Franca Sozzani in *TIME* Արխիվացված 2013-08-24 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանկա Սոթսանի» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · The Peerage · Rodovid |
|  |
| 

|  Չափորոշչային վերահսկողություն |
| --- |
|  |
| BNF: 13549144b · GND: 123503075X · ICCU: CFIV167167 · ISNI: 0000000116286574 · LCCN: n97026399 · NTA: 182879321 · NUKAT: n2005072103 · SUDOC: 050821407 · VIAF: 42004528 · WorldCat VIAF: 42004528 |

 |

 |